ബുരിറാം പ്രവിശ്യ

ബുരിറാം പ്രവിശ്യ, തായ്‌ലാൻറിലെ എഴുപത്തിയേഴ് പ്രവിശ്യകളിൽ (ചാങ്‌വാട്ട്) ഒന്നാണ്. ഇസാൻ എന്നറിയപ്പെടുന്ന വടക്കുകിഴക്കൻ തായ്‌ലൻഡിലെ താഴ്ന്ന പ്രദേശങ്ങളിലാണ് ഇത് സ്ഥിതിചെയ്യുന്നത്. ഇതിൻറെ അയൽ പ്രവിശ്യകൾ (തെക്ക് നിന്ന് ഘടികാരദിശയിൽ) സാ കിയോ, നഖോൺ റാച്ചസിമ, ഖോൺ കായെൻ, മഹാ സാരഖം, സുരിൻ എന്നിവയാണ്. "ബുരിറാം" എന്ന പേരിൻ്റെ അർത്ഥം "സന്തോഷത്തിൻ്റെ നഗരം" എന്നാണ്.

 ഭൂമിശാസ്ത്രം 
കണ്ണി=https://en.wikipedia.org/wiki/File:Romburi_park_2013.jpg|ഇടത്ത്‌|ലഘുചിത്രം|200x200ബിന്ദു|റോംബുരി പാർക്ക്  (), ബുരിറാം.
ഖോറാത്ത് പീഠഭൂമിയുടെ തെക്കേയറ്റത്ത് സ്ഥിതിചെയ്യുന്ന ബുരിറാം പ്രവിശ്യയ്ക്ക് ചുറ്റുപാടുമായി നിരവധി ലുപ്ത അഗ്നിപർവ്വതങ്ങളുണ്ട്. പ്രവിശ്യയുടെ തെക്കൻ പരിധി സങ്കാംഫെങ് പർവതനിരകൾക്കും ഡാങ്‌ഗ്രെക് പർവതനിരകൾക്കും ഇടയിലുള്ള ഒരു പർവതപ്രദേശമാണ്. ഈ പ്രവിശ്യയിലെ മൊത്തം വനപ്രദേശം 887 ചതുരശ്ര കിലോമീറ്റർ (342 ചതുരശ്ര മൈൽ) അല്ലെങ്കിൽ പ്രവിശ്യാ വിസ്തൃതിയുടെ 8.8 ശതമാനമായി കണക്കാക്കിയിരിക്കുന്നു.

 ദേശീയോദ്യാനം 
തായ്‌ലൻഡിൻ്റെ സംരക്ഷിത പ്രദേശങ്ങളിൽ 

പ്രവിശ്യയിലെ ഒരു ദേശീയ ഉദ്യാനവും മറ്റ് മൂന്ന് ദേശീയ ഉദ്യാനങ്ങളും ചേർത്ത്, മേഖല 1 (പ്രാച്ചിൻബുരി) സൃഷ്ടിക്കപ്പെട്ടിരിക്കുന്നു.

 ടാ ഫ്രായ ദേശീയോദ്യാനം, 594 ചതുരശ്ര കിലോമീറ്റർ (229 ചതുരശ്ര മൈൽ)

 വന്യജീവി സങ്കേതം 
പ്രവിശ്യയിലെ ഒരു വന്യജീവി സങ്കേതത്തോടൊപ്പം മറ്റ് രണ്ട് വന്യജീവി സങ്കേതങ്ങളുംകൂടി ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 7 (നഖോൺ റാച്ചസിമ) സൃഷ്ടിക്കപ്പെട്ടിരിക്കുന്നു.

 ഡോങ് യായ് വന്യജീവി സങ്കേതം, 313 km2 (121 ചതുരശ്ര മൈൽ)

 ചരിത്രം 
പുരാവസ്തു ഗവേഷകരുടെ പഠനത്തിൽ ബുരിറാമിൽ കണ്ടെത്തിയ ചരിത്രാതീത കാലം മുതൽക്കുള്ള മനുഷ്യവാസത്തിൻ്റെ തെളിവുകളിൽ ദ്വാരാവതി കാലഘട്ടത്തിലേയും പുരാതന ഖെമർ സാമ്രാജ്യത്തിൻറേയും സാംസ്കാരിക തെളിവുകളും ഉൾപ്പെടുന്നു. അതിൽ ഒരു ഇഷ്ടിക കൊണ്ടുള്ള കോട്ടയും 60 ലധികം കല്ല് കൊണ്ടുള്ള കോട്ടകളും കൂടാതെ ചൂളകൾ, മൺപാത്രങ്ങൾ, ഉൾപ്പെടെയുള്ളവ കണ്ടെത്തിയ പ്രധാനപ്പെട്ട പുരാവസ്തു സൈറ്റുകളും ഉൾപ്പെടുന്നു. പുരാതന ഖെമർ അല്ലെങ്കിൽ ഖെമർ സാംസ്കാരിക കാലഘട്ടത്തിനുശേഷം, ബുരിറാമിൻ്റെ ചരിത്രപരമായ തെളിവുകൾ അയുത്തായ കാലഘട്ടത്തിൻ്റെ അവസാനത്തിൽ വീണ്ടും പ്രത്യക്ഷപ്പെടാൻ തുടങ്ങിയതോടെ ഒരു പ്രാചീന നഗരമായി കാണപ്പെട്ടെ ഇത് പിന്നീട് തോൻബുരി കാലഘട്ടം മുതൽ രത്തനകോസിൻ കാലഘട്ടം വരെ ഒരു നഗരമെന്ന പദവി അലങ്കരിക്കുകയും ചെയ്തു.

ഏകദേശം ആയിരം വർഷങ്ങൾക്ക് മുമ്പ്, ഖെമർ സാമ്രാജ്യത്തിൻ്റെ കീഴിലായിരുന്ന ഇന്നത്തെ ബുരിറാം പ്രവിശ്യ ഉൾക്കൊള്ളുന്ന പ്രദേശത്ത് അക്കാലത്തെ നിരവധി അവശിഷ്ടങ്ങൾ അവശേഷിക്കുന്നു. ഇതിലെ ഏറ്റവും വലുത് ഫാനോം റംഗ് ഹിസ്റ്റോറിക്കൽ ചരിത്ര ഉദ്യാനത്തിൽ സ്ഥിതിചെയ്യുന്ന ഒരു ലുപ്ത അഗ്നിപർവ്വതമാണ്. അവിടെ കണ്ടെത്തിയ ഒരു ശിലാലിഖിതം അനുസരിച്ച്, അവിടുത്തെ പ്രാദേശിക ഭരണാധികാരി ഖമർ രാജാവിൻ്റെ അധികാരം അംഗീകരിച്ചിരുന്നു. എന്നിരുന്നാലും, വിദൂരവും ജനസാന്ദ്രത കുറവുമായിരുന്ന ഈ പ്രദേശത്തേക്കുറിച്ച് രരത്തനകോസിൻ ഭരണകാലം വരെ വളരെക്കുറച്ചേ രേഖപ്പെടുത്തിയിട്ടുള്ളൂ. 19-ആം നൂറ്റാണ്ടിൻ്റെ തുടക്കത്തിൽ, ഏറ്റവും വലിയ പട്ടണമായിരുന്ന മുവാങ് പായെ, തായ് പരമാധികാരം അംഗീകരിക്കുകയും ബുരിറാം എന്ന് പുനർനാമകരണം ചെയ്യുകയും ചെയ്തു. 19-ആം നൂറ്റാണ്ടിൻ്റെ അവസാനത്തിൽ ഭരണപരിഷ്കാരങ്ങളെത്തുടർന്ന്, ബുരിറാം ഔപചാരികമായി തായ്‌ലൻഡിൽ സ്വന്തം ഗവർണറുള്ള ഒരു പ്രവിശ്യയായി ഉൾപ്പെടുത്തപ്പെട്ടു.

 ജനസംഖ്യാശാസ്ത്രം 
വടക്കൻ ഖെമർ ജനസംഖ്യയുള്ള വടക്കുകിഴക്കൻ പ്രവിശ്യകളിൽ ഒന്നാണ് ബുരിറാം. ഭൂരിഭാഗം ആളുകളും ഈസാൻ ഭാഷയാണ് സംസാരിക്കുന്നതെങ്കിലും ഏറ്റവും പുതിയ ഒരു കനേഷുമാരി അനുസരിച്ച് ജനസംഖ്യയുടെ 27.6 ശതമാനം അവരുടെ ദൈനംദിന ജീവിതത്തിൽ വടക്കൻ ഖെമർ ഭാഷയും സംസാരിക്കുന്നു.

 ചിഹ്നം 
പ്രവിശ്യാ മുദ്ര ശിവന് സമർപ്പിച്ചിരിക്കുന്ന ഖെമർ ശൈലിയിലുള്ള ഒരു ഹിന്ദു ആരാധനാലയമായ ഫാനോം റംഗ് ക്ഷേത്രത്തെ ചിത്രീകരിക്കുന്നു. 9-ആം നൂറ്റാണ്ട് മുതൽ 12-ആം നൂറ്റാണ്ട് വരെ ഉപയോഗത്തിലായിരുന്ന ഈ ക്ഷേത്രം പ്രദേശത്തിൻറെ നിയന്ത്രണം ഖമർ സാമ്രാജ്യത്തിൽനിന്ന് അയുത്തയ സാമ്രാജ്യത്തിലേയ്ക്ക് എത്തിയപ്പോൾ തകർന്നടിഞ്ഞു. അവശിഷ്ടങ്ങൾ ഇപ്പോൾ ഒരു ചരിത്ര ഉദ്യാനത്തിൽ സംരക്ഷിക്കപ്പെട്ടിരിക്കുന്നു.

 അവലംബം 

വർഗ്ഗം:തായ്‌ലാൻറിലെ പ്രവിശ്യകൾ